འོ་ན་དེ་སྐྱེ་ཁམས་རིག་པ་མ་བྱུང་བའི་ཡར་སྔོན་དུ་སྐྱེ་ཁམས་མ་ལག་ཟེར་བའི་ཐ་སྙད་འདི་དབྱིན་ཇིའི་སྐྱེ་ཁམས་རིག་པ་བ་ཐན་སི་ལས་ནས་ལོར་ཐེངས་དང་པོར་བཏོན།གོང་ན་དགེ་བཤེས་རྒན་མིག་སྨན་ཐུར་མ་ལགས་ཀྱིས་མདོ་དབུས་མཐོ་སྒང་གི་ཁོར་ཡུག་སྲུང་སྐྱོབ་གལ་ཆེ་ཚུལ་དང་སྐྱེ་ཁམས་རིག་པའི་ནང་དུ་མང་པོ་འདུས་པ་གསུངས་ཐལ།ངས་འདི་ནས་ཅུང་ཟད་ཞིག་ཞུ་རྒྱུ་ཡིན།རྒྱལ་སྤྱིའི་སྟེང་དུ་སྐྱེ་ཁམས་མ་ལག་གི་མཚན་ཉིད་ཁ་གསལ་ཞིག་སྤྱི་འགྲོས་ཀྱི་ཚུལ་དུ་བཤད་ཡོད་དེ།སྐྱེ་ཁམས་མ་ལགསྐྱེ་དངོས་སྐོར་ཁགཁོར་ཡུག་ཆ་རྐྱེན་གཉིས་བསྣན་པ་ལས་གྲུབ།སྐྱེ་དངོས་སྐོར་ཁག་དེའི་འཚོ་གནས་ཁོར་ཡུག་ཏུ་གྱུར་པའི་བར་གསེང་གི་རང་བྱུང་དངོས་གཟུགས་ལ་སྐྱེ་ཁམས་མ་ལག་ཟེར།དཔེར་བཞག་ན།རང་བྱུང་ཁམས་ཀྱི་སྐྱེ་ཁམས་མ་ལག་ནི་རིགས་མང་དཔེ་མང་ཅན་ཞིག་ཡིན་ཏེ།ཆུ་ཐིགས་པ་གཅིགམཚེའུ་ཞིགནགས་ཚལ་གྱི་ཀློང་།ཡངས་པའི་རྩྭ་ཐང་།ཆུ་མཛོད།གྲོང་ཁྱེར་བཅས་ནི་སྐྱེ་ཁམས་མ་ལག་གཅིག་ཏུ་གྱུར་ཡོད།ད་གོང་ནས་རྒྱལ་སྤྱིའི་སྟེང་ནས་བཤད་ཚུལ་དེ་འདྲ་ཞིག་རེད།འོན་ཀྱང་བོད་རང་གི་སྐྱེ་ཁམས་མ་ལག་ཏུ་སྐྱེ་དངོས་དང་ཁོར་ཡུག་གི་ཆ་རྐྱེན་ལོས་ཡིན་ཏེ།ཡིན་ཡང་དངོས་པོའི་དཔལ་ཡོན་དང་བསམ་པའི་དཔལ་ཡོན་ཞིག་ཀྱང་དགོས་པར་བསམ།བོད་ཀྱི་ཁོར་ཡུག་སྲུང་སྐྱོབ་དེར་ཕྱིའི་སྣོད་ཀྱི་འཇིག་རྟེན་ཁོར་ཡུག་སྲུང་སྐྱོབ་དང་ནང་བཅུད་ཀྱི་སེམས་ཅན་ཁོར་ཡུག་སྲུང་སྐྱོབ་གཉིས་དགོས་པར་བསམས།།